fi fi nl fi fr fr fi fi fi fi fi fi fi fi fi fi fi fi fi fi fi it fi en fi fi fi nb fi lt fi en fi en fi fr fi en fi es fi ms fi en fi fi fi fi fi fi fi fi fi fi fr fi fi et fi fi nl lt en en en fi fi fi fi fi fi fi ru fi ca en fi fi fi en fi fi en en fi fi
Näyttely | Kitee Tourist Information - A Nightwish Story Official
Toivotamme sinut sydämellisesti tervetulleeksi ainutlaatuiseen seikkailuun. Yhden kiteeläisen unelmoijan ja hänen koulukavereidensa vaatimattomasta tunnelmamusiikkiprojektista on kasvanut kansainvälinen metallimusiikin jättiläinen, jonka faneja löytyy maailman kaikista kolkista ja kaikilta elämänaloilta. Nightwish on maailman suosituin sinfonista metallia esittävä bändi. Se on myynyt urallaan yli kymmenen miljoonaa levyä, saanut kymmeniä kultalevyjä kaikkialta maailmasta ja tehnyt kahdeksan menestyksekästä maailmankiertuetta. Se on oman musiikkilajinsa pioneeri ja suomen rockhistorian kansainvälisesti menestyksekkäin yhtye.
Uskomme, että olemme onnistuneet kokoamaan A Nightwish Story -näyttelyyn maailman laajimman Nightwish-aiheisten muistoesineiden kokoelman. Tarjoamme Nightwishin faneille elämyksen, jollaista ei ole missään muualla ja toivomme, että satunnaisempikin vieras oppii käynnillään suosikkiyhtyeestämme paljon uusia ja mielenkiintoisia asioita. Täältä löytyvät muun muassa demonauha, jonka avulla Nightwish sai ensimmäisen levytyssopimuksensa, yhtyeen jäsenten konserttikiertueillaan käyttämiä instrumentteja ja lavasteita, useita yhtyeen lukuisista musiikkialan palkinnoista, videoiden rekvisiittaa ja puvustusta sekä kaikkea muuta esineistöä, mitä yhtyeen fanit vain voivat toivoa näkevänsä. Ja loputtomasti lisää löytyy digitaalisista aarrekammioistamme, jotka ovat kätevästi vieraiden käytettävissä tablettitietokoneillamme.
On aika kertoa koko tarina
Seuraa Nightwishin tarinaa alkuhetkistä tähän päivään näyttelyn käsikirjoituksen ja laajan esineistömme opastuksella. Koe itse – visuaalisesti, digitaalisesti ja tunteella – bändin kasvu kiteeläisestä ajanvieteprojektista kohti maailman kuuluisimpia festivaalilavoja ja stadionkonsertteja. Ja kun uskot tietäväsi Nightwishistä jo kaiken ja löytäneesi näyttelystä jokaisen yksityiskohdan, testaa tietosi vr-huoneemme Nightquiz-visassa.
Kitee Tourist Information – A Nightwish Story muuttuu ajan mukana. Olemme vuosien varrella keränneet niin valtavasti Nightwish-aiheisia muistoja, että teimme näyttelystä vaihtuvan. Palaa siis pian takaisin, ettet vain missaisi mitään mielenkiintoista…
Sähköisestä vieraskirjasta myös muut näkevät, mistä päin maailmaa löysit tiesi Kiteelle.
Kiteen Turisti-infon tiski, lipunmyynti ja fanituotemyynti
2  /  MEADOWS OF HEAVEN
Yhtyeen alkupäivät - kuka, mitä, missä
3  /  LIFETIME OF ADVENTURE
Selaa Nightwishistä kirjoitettuja lehtiartikkeleita ja tutustu Don Rosan ja Tuomas Holopaisen ainutlaatuiseen yhteistyöprojektiin
4  /  HIGHER THAN HOPE
Yhtyeen palkinnot, digitaaliarkistot, videolavasteita ja muuta nähtävää
Nightwishin nykypäivä ja karaokekopit, joissa voit tehdä omat tulkintasi Nightwish kappaleista
6  /  BUY, BUY, BEAUTIFUL
Alkuaikojen valokuvia muistojen polulta
8  /  THE BLUE
Jukka Nevalaisen Once-levyn kiertueella käyttämä rumpusetti
Kitee Tourist Information – A Nightwish Story – kansainvälisesti uniikki näyttely Nightwish-yhtyeen tarinasta.
Olemme avoinna päivittäin klo 10.00-17.00.
Järjestämme opastettuja kierroksia näyttelyssämme. Voit varata opastetun kierroksen hintaan 25 € / opastettu kierros. Varaathan opastuksen vähintään viikkoa ennen vierailua näyttelyssämme. Tilanteen mukaan voimme järjestää opastuksia myös vierailun aikana. Voit tulla yksin tai ryhmänä.
make.hyvonen@gmail.com // nightwishstory@gmail.com, p. 050 364 7267.
p. 040 105 1021.
© Kitee Tourist Information - A Nightwish Story Official 2020. All rights reserved. Website: atFlow Oy
Tuote on lisätty koriin
Käytämme tällä sivustolla evästeitä parantaaksemme käyttökokemustasi. Jatkamalla sivuston käyttöä hyväksyt evästeiden käytön.